নিজস্ব সংবাদদাতা, মুরারই: সংস্কারের অভাবে রাস্তা খানা-খন্দে ভরে গিয়েছে। রাস্তা সংস্কার না হওয়ায় গত তিন-চার দিন ধরে বাস চলাচল পুরোপুরি বন্ধ রামপুরহাট-বিশোড় রুটে। এর ফলে দুর্ভোগে পড়েছেন নলহাটি ও মুরারই থানার কয়েক হাজার বাসিন্দা। স্থানীয় সূত্রে জনা গিয়েছে, নলহাটি থানার গোপালপুর থেকে মুরারই থানার বিশোড় পর্যন্ত ১৫ কিলোমিটার রাস্তার অবস্থা খুবই খারাপ। এর ফলে বিশোড়, কুশমোড়, চৈতি, ভাদিষ্ঠা, মধুরা, আমাইপুর ও নলহাটি হয়ে রামপুরহাট পর্যন্ত চলচালকারী ৫-৬টি বাসের মালিক ওই রাস্তায় বাস চালানো বন্ধ করে দিয়েছেন।